
KLASA: 240-01/25-01/13
URBROJ: 2196-8-01/01-25-01
Bogdanovci, 11.12.2025.

Na temelju članka 17. Stavak 1. Podstavka 4. Zakona o sustavu civilne zaštite ("Narodne novine" broj 82/15, 118/18, 31/20, 20/21 i 114/22), člankom 29. Statuta Općine Bogdanovci ("Službeni vjesnik" Vukovarsko-srijemske županije br. 04/21 i 21/22), Općinsko vijeće Općine Bogdanovci na svojoj 5. sjednici održanoj dana 11.12.2025. godine, donosi 

ODLUKU 
o osnivanju postrojbe civilne zaštite opće namjene 
Općine Bogdanovci

Članak 1.
Ovom se Odlukom sukladno Procjeni rizika od velikih nesreća za Općinu Bogdanovci, donosene na sjednici održanoj 11.12.2025. godine osniva postrojba civilne zaštite opće namjene Općine Bogdanovci. 

Članak 2.
Postrojba civilne zaštite opće namjene osnova se za provođenje mjere civilne zaštite, sanacije terena, potporu u provođenju mjera evakuacije, spašavanja, prve pomoći te zbrinjavanja ugroženog stanovništva. 

Članak 3.
Sukladno članku 6. Uredbe o sustavi i strukturi postrojbi civilne zaštite ("Narodne novine" br. 27/17) postrojba civilne zaštite opće namjene Općine Bogdanovci sastoji se od 18 pripadnika:
- 1 (jedne) upravljačke skupine i 
- 2 (dvije) operativne skupine. 
Upravljačka skupina sastoji se od dva pripadnika, a svaka operativna skupina sastoji se od osam (8) pripadnika. Svaka operativna skupina ima svog voditelja. 

Članak 4.
Osobama koje su raspoređene u postrojbe civilne zaštite opće namjene izdaje se iskaznica pripadnika civilne zaštite. 



Članak 5.
Evidencija pripadnika postrojbi civilne zaštite opće namjene vodi Jedinstveni upravni odjel Općine Bogdanovci. 

Članak 6.
Sredstva potrebna za ustrojavanje, opremanje, osposobljavanje i djelovanje Postrojbe civilne zaštite opće namjene osiguravaju se iz proračuna Općine Bogdanovci. 

Članak 7.
Stupanjem na snagu ove Odluke prestaje važiti Odluka o osnivanju postrojbe civilne zaštite tima opće namjene Općinu Bogdanovci, KLASA: 810-01/19-01/01, URBROJ: 2196-03/01/01-19-01, od 31. siječnja 2019. godine. 



Članak 8.
Ova Odluka stupa na snagu osmoga dana od dana objave u "Službenom vjesniku Vukovarsko-srijemske županije".

						
							PREDSJEDNICA OPĆINSKOG VIJEĆA 
							            OPĆINE BOGDANOVCI
							              Jelena Vinaj, mag.oec.

